CELEX: 
Language: da
Date: 2018-12-12 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets direktiv 2014/53/EU for så vidt angår anvendelsen af de væsentlige krav, der er nævnt i artikel 3, stk. 3, litra g), i nævnte direktiv, for at sikre lokaliseringsoplysninger om den kaldende part i alarmkommunikationer fra mobiludstyr

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Den nuværende praksis med at fastslå opkaldslokalisering af alarmopkald fra mobiltelefoner bygger på positionsbestemmelse af celle-ID. Celle-ID-lokalisering blev udbredt af mobiltelefonoperatørerne i forbindelse med gennemførelsen af forsyningspligtdirektivet
                  1
               . Metoden til opkaldslokalisering bygger på identificering af dækningsområdet for en mobiltelefons sendemast, som ikke nødvendigvis er den nærmeste mast. Dette område vil afhænge af dækningsvinkel og celleradius. Sidstnævnte kan variere fra 100 meter op til adskillige kilometer
                  2
               . Under visse omstændigheder, navnlig i bjergegne og storbyer, kan dette føre til væsentlige fejl ved opkaldslokalisering af alarmopkald.
            
            
               Avanceret databehandlingskapacitet er sidenhen blevet indbygget i mobiltelefoner, der kan behandle lokaliseringsdata fra globale satellitnavigationssystemer (GNSS)
                  3
                og wi-fi-oplysninger, hvilket muliggør en mere nøjagtig opkaldslokalisering. En metode til opkaldslokalisering, der bygger på et hybridsystem med både positionsbestemmelse af celle-ID og de wi-fi- og GNSS-lokaliseringsdata, der allerede findes på slutbrugerens mobiltelefon, ville give betydelige fordele ved nødsituationer både inden- og udendørs. Metoder, der bygger på GNSS-positionsbestemmelse, er allerede i udbredt brug i otte EU-lande og tredjelande (deriblandt USA
                  4
               ).
            
            
               Brugen af GNSS vil muliggøre langt mere nøjagtig opkaldslokalisering, hurtigere og mere effektive redningsindsatser samt optimering af beredskabsressourcerne. Feltforsøg i fire af EU's medlemsstater, der har været udført som led i et EU-finansieret projekt, har vist en mærkbar forskel i nøjagtighed mellem hhv. celle-ID-lokalisering og GNSS-lokalisering: Nøjagtigheden for celle-ID-lokalisering var mellem 1,5 og 5 kilometer, hvorimod den for GNSS-lokalisering var mellem 6 og 28 meter
                  5
               . Dette er signifikant, idet der i 2017 blev foretaget 301 millioner alarmopkald til beredskabstjenester. Hovedparten af disse opkald (71 %) kom fra mobiltelefoner
                  6
               .
            
            
               I henhold til artikel 3, stk. 3, litra g), i Europa-Parlamentets og Rådets direktiv 2014/53/EU af 16. april 2014 om harmonisering af medlemsstaternes love om tilgængeliggørelse af radioudstyr på markedet og om ophævelse af direktiv 1999/5/EF (direktivet om radioudstyr) tillægges Kommissionen beføjelse til at vedtage delegerede retsakter for at sikre, at radioudstyret understøtter visse faciliteter, der sikrer adgang til alarmtjenester.
            
            
               Ved hjælp af denne beføjelse, altså ved den delegerede forordning, har Kommissionen til hensigt at specificere og præcisere, hvilke klasser og kategorier der er omfattet af nævnte artikel, for at sikre, at håndholdte mobiltelefoner med avanceret databehandlingsevne (almindeligvis benævnt "smartphones"; i det følgende benævnt "mobiludstyr") sikrer adgang til alarmtjenester.
            
            
               Dette skal opnås ved at pålægge producenter af mobiludstyr at understøtte tekniske løsninger for modtagelse og behandling af lokaliseringsdata fra wi-fi-signaler og data fra GNSS, der som minimum er kompatible og interoperable med Galileo-systemet, som omhandlet i forordning (EU) nr. 1285/2013
                  7
               , med henblik på at gøre alarmopkald mere effektive.
            
            
               Anvendelse af en kombination af flere forskellige GNSS'er giver adgang til positionsbestemmelse af høj kvalitet, især i besværlige omgivelser, såsom høj bymæssig bebyggelse, hvor radiosignalet ikke har uafbrudt dækning overalt. Det gælder bl.a. i smalle gader, hvor bygningerne kan stå i vejen for satellitsignaler, og hvert ekstra satellitsignal, som modtages af mobiludstyr, kan forbedre nøjagtigheden af positionsbestemmelsen
                  8
               .
            
            
               Galileo er det eneste GNSS under civil kontrol
                  9
                og ejes af EU. Det yder kontinuerlige, nøjagtige navigationssignaler til EU-borgere og til alle andre i verden og har særlige funktioner, heriblandt dem, der anvendes i eftersøgnings- og redningsarbejde
                  10
                samt høj nøjagtighed og autentificering
                  11
                i forbindelse med tjenester til erhvervsmæssige og specialiserede anvendelsesformål.
            
            
               Galileo vil give brugere af GNSS over hele verden adgang til særdeles pålidelige
                  12
                data for positionsbestemmelse, navigation og tidsbestemmelse — ikke mindst ved anvendelse i kombination med andre GNSS'er. Adgang til data fra GNSS-Galileo er relevant for positionsbestemmelse med mobiltelefon i kraft af den større robusthed og nøjagtighed i forhold til andre lokaliseringssystemer
                  13
                brugt alene.
            
            
               Hertil kommer, at installeringen af Galileo i mobiludstyr er blevet udpeget som en prioritet under EU's rumstrategi
                  14
               . De foranstaltninger, der kræver kompatibilitet med Galileo, vil modsvare dem, der vedtages i overensstemmelse med eCall-forordningen, med hensyn til at kunne ringe til alarmnummeret 112 fra det køretøjsmonterede eCall-system
                  15
               .
            
            
               Kravet om at muliggøre lokalisering ved hjælp af wi-fi-signaler vil give mulighed for en mere nøjagtig lokalisering af slutbrugeren i tilfælde, hvor der måske ikke findes GNSS-lokaliseringsdata, som f.eks. i indendørs nødsituationer
                  16
               .
            
            
               Kravet om, at GNSS- og wi-fi-lokaliseringsoplysninger skal kunne sendes, vil gøre det muligt at gennemføre dem i alarmopkald i praksis under hensyntagen til de teknisk gennemførlige metoder, der allerede findes. Én af disse teknisk gennemførlige metoder kaldes det avancerede system til lokalisering af mobiltelefoner (AML), der sender de oplysninger om GNSS/wi-fi/celle-ID, der findes på den smartphone, hvorfra opkaldet foretages, via mobiltekstbesked (SMS) til alarmcentralen (PSAP). AML er allerede blevet indført i otte EU-medlemsstater: Det Forenede Kongerige, Estland, Litauen, Belgien, Irland, Finland, Malta og Østrig. Dette er sket på baggrund af en teknisk rapport fra Det Europæiske Standardiseringsinstitut for Telekommunikation (ETSI)
                  17
               . Denne tekniske rapport omhandler GPS og Galileo. AML-kapaciteten understøttes af de operativsystemer, der er installeret på over 95 % af alle smartphones i Europa
                  18
               .
            
            
               Indvirkningen på producenter af mobiludstyr forventes at blive minimal, da målgruppen er de mobiltelefoner, der allerede GNSS-kompatible. Næsten alle nye smartphones på markedet har på nuværende tidspunkt GNSS-evne. Det Europæiske GNSS-Agentur (GSA) anslår, at 82 % af alle mobiltelefoner var GNSS-kompatible i 2017. Denne andel burde nå op på næsten 100 % i 2020, inden denne retsakt finder anvendelse.
            
            
               Førende producenter af chipsæt til smartphones tilbyder Galileo-kompatible chips, og der har været smartphones, som anvender Galileo, på markedet siden 2016
                  19
               . Ifølge HELP112-undersøgelsen vil udgifterne forbundet med installeringen af Galileo være ubetydelige, da der ikke kræves nogen bestemt hardwarekomponent
                  20
               . Alle større producenter af mobiltelefoner (deriblandt Apple, Sony, Samsung og Huawei) har Galileo i deres telefoner
                  21
               .
            
            
               Denne delegerede forordning vil dermed styrke de aktuelle tendenser på markedet ved at bibringe retssikkerhed. Ikke mindst har de medlemsstater, der i disse år investerer i at sætte deres alarmcentraler i stand til at modtage opkaldslokaliseringsdata fra mobiludstyr, behov for juridisk sikkerhed for, at producenterne af mobilt udstyr vil tilbyde og fortsætte med at tilbyde den funktionalitet at sende disse opkaldslokaliseringsdata
                  22
               .
            
            
               Denne delegerede forordning vil bidrage til større ensartethed med hensyn til adgang til hurtige og effektive alarmtjenester i samtlige EU's medlemsstater.
            
            
               I henhold til direktivet om databeskyttelse inden for elektronisk kommunikation
                  23
                kan medlemsstaterne vedtage specifikke bestemmelser, der giver udbydere af elektroniske kommunikationstjenester ret til at give alarmtjenesterne adgang til lokaliseringsdata uden forudgående samtykke fra brugeren eller abonnenten.
            
         
         
            
               Denne delegerede forordning forventes ikke at øge den administrative byrde for producenter af mobiludstyr, eftersom de allerede nu installerer AML og GNSS i sådant udstyr. GNSS-funktionen påvirker ikke mobiltelefonioperatørerne, idet metoden er smartphone-baseret
                  24
               .
            
            
               Den vil heller ikke få nogen finansielle følger for EU-budgettet.
            
            
               2.HØRINGER FORUD FOR RETSAKTENS VEDTAGELSE
            
            
               Kommissionen har ved flere lejligheder henvendt sig til de interesserede parter vedrørende sikring af mobiltelefonernes kompatibilitet med Galileo i forbindelse med alarmopkald.
            
            
               Den 7. maj 2014 blev der afholdt en offentlig høring for at indhente viden og synspunkter fra de interessenter, der er involveret i akuthjælp som svar på 112-alarmopkald, med hensyn til muligheden for at udstyre mobiltelefoner til opkaldslokalisering ved hjælp af GNSS, herunder navnlig Galileo, og sende oplysningerne til alarmcentralerne
                  25
               .
            
            
               Langt hovedparten af interessenterne bakkede op om foranstaltninger til at øge retssikkerheden for at fremme udbredelsen af GNSS-opkaldslokalisering og sikre en rettidig, effektiv og ensartet betjening af almenheden. De mente desuden, at dette vil sikre EU uafhængighed, hvilket er af afgørende betydning i nødsituationer.
            
            
               Der blev afholdt en offentlig høring fra den 18. april til den 12. juli 2016 forud for vedtagelsen af rumstrategien. Høringen var rettet mod interessenter i den offentlige og private sektor, i branchen, heriblandt små og mellemstore virksomheder (SMV'er), forskningscentre og universiteter i Europa, samt borgere, der ønskede at dele deres synspunkter om den kommende rumstrategi. Brugen af Galileo til alarmopkald (E112) blev anset for at være særdeles nyttig, idet de fleste af interessenterne svarede, at opkaldslokaliseringen vil være mere nøjagtig, hvis der blev anvendt GNSS-lokaliseringsdata, herunder også fra Galileo
                  26
               .
            
            
               Den delegerede forordning har ikke været genstand for en konsekvensanalyse, da den blot præciserer andre retsakter, som har været genstand for konsekvensanalyser: forsyningspligtdirektivet
                  27
               , den europæiske kodeks for elektronisk kommunikation
                  28
                og direktivet om radioudstyr
                  29
               . Derudover er medlemsstaterne allerede nu i henhold til forsyningspligtdirektivet og i fremtiden som led i den europæiske kodeks for elektronisk kommunikation forpligtede til at sikre tilvejebringelsen af lokaliseringsoplysninger. Denne delegerede forordning giver retssikkerhed til at gennemføre en effektiv metode til opkaldslokalisering. Markedet har allerede imødekommet en teknisk løsning med oplysninger fra GNSS- og wi-fi-signaler, som nu findes installeret på over 95 % af alle smartphones. Producenterne af smartphones påføres kun ubetydelige omkostninger, idet metoden er softwarebaseret.
            
            
               Den delegerede forordning blev forelagt for medlemsstaterne på møderne i Ekspertgruppen vedrørende Europæisk Rumpolitik henholdsvis den 14. november 2017
                  30
                og 14. marts 2018
                  31
               . Den blev også forelagt for medlemsstaterne og industrien på møderne i Udvalget for Overensstemmelsesvurdering og Markedstilsyn på Teleområdet (TCAM) henholdsvis den 1. december 2017
                  32
                og den 16. april 2018
                  33
               .
            
            
               3.JURIDISKE ASPEKTER AF DEN DELEGEREDE RETSAKT
            
            
               I overensstemmelse med artikel 290 i traktaten om den Europæiske Unions funktionsmåde (TEUF) supplerer denne delegerede forordning direktiv 2014/53/EU, særlig artikel 3, stk. 3, litra g).
            
            
               I henhold til artikel 3, stk. 3, litra g), i direktiv 2014/53/EU tillægges Kommissionen beføjelse til at vedtage delegerede retsakter vedrørende radioudstyrskategorier eller klasser for at sikre, at radioudstyret understøtter visse faciliteter, der sikrer adgang til alarmtjenester.
            
            
               Denne delegerede forordning, der er baseret på artikel 3, stk. 3, litra g), i direktiv 2014/53/EU, har til hensigt at præcisere, hvilke faciliteter, klasser og kategorier der er omfattet af nævnte artikel.
            
            
               Denne delegerede forordning præciserer, at håndholdte mobiltelefoner med avanceret databehandlingsevne ("mobiludstyr", der almindeligvis benævnt "smartphones"), er omfattet af artikel 3, stk. 3, litra g).
            
            
               Den har til hensigt at sikre, at sådant mobiludstyr understøtter tekniske løsninger for modtagelse og behandling af lokaliseringsdata fra wi-fi-signaler og data fra globale satellitnavigationssystemer, der som minimum er kompatible og interoperable med Galileo-systemet, som omhandlet i forordning (EU) nr. 1285/2013, med henblik på at gøre alarmopkald mere effektive.
            
            
               KOMMISSIONENS DELEGEREDE FORORDNING (EU) …/…
            
            
               af 12.12.2018
            
            
               om supplerende regler til Europa-Parlamentets og Rådets direktiv 2014/53/EU for så vidt angår anvendelsen af de væsentlige krav, der er nævnt i artikel 3, stk. 3, litra g), i nævnte direktiv, for at sikre lokaliseringsoplysninger om den kaldende part i alarmkommunikationer fra mobiludstyr
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
         
         
            
               under henvisning til Europa-Parlamentets og Rådets direktiv 2014/53/EU af 16. april 2014 om harmonisering af medlemsstaternes love om tilgængeliggørelse af radioudstyr på markedet og om ophævelse af direktiv 1999/5/EF
                  34
               , særlig artikel 3, stk. 2, og
            
            
               ud fra følgende betragtninger:
            
            
               (1)Som anført i betragtning 14 i direktiv 2014/53/EU kan radioudstyr tjene som middel til at give adgang til alarmtjenester og bør derfor i relevante tilfælde konstrueres til at understøtte de funktioner, der er nødvendige for at få adgang til sådanne tjenester.
            
            
               (2)Det system, der er oprettet under Galileo-programmet på grundlag af Europa-Parlamentets og Rådets forordning (EU) nr. 1285/2013
                  35
               , er et globalt satellitnavigationssystem ("GNSS"), som ejes og kontrolleres fuldt ud af Unionen, hvilket giver en særdeles nøjagtig positionsbestemmelsestjeneste under civil kontrol. Galileo-systemet kan anvendes i kombination med andre GNSS'er.
            
            
               (3)Rumstrategien for Europa
                  36
                blev vedtaget i 2016 og indeholder foranstaltninger, der indebærer anvendelse af Galileos positionsbestemmelses- og navigationstjenester i mobiltelefoner.
            
            
               (4)Rådet udtrykte i sine konklusioner af 5. december 2017
                  37
                sin opbakning til udviklingen af et stærkt downstreammarked for rumbaserede applikationer og tjenester, og understregede, at der bør træffes passende foranstaltninger, herunder lovgivningsmæssige, hvor det er relevant, med henblik på at udstyr, der sælges i Unionen, skal være fuldt kompatibelt med Galileo-systemet, og på at tilskynde til at indføre enheder, der er Galileo-og Egnos-klare, på det globale marked.
            
            
               (5)Europa-Parlamentets og Rådets direktiv 2002/22/EF
                  38
                indeholder bestemmelser om indførelse af det fælleseuropæiske alarmnummer ("112") i hele Unionen og forpligter medlemsstaterne til at sikre, at virksomheder, der over for slutbrugere udbyder en elektronisk kommunikationstjeneste med mulighed for at foretage opkald til et eller flere numre i den nationale nummereringsplan stille lokaliseringsdata til rådighed for myndigheder, der håndterer alarmopkald som minimum til det fælleseuropæiske alarmnummer "112".
            
            
               (6)Håndholdte mobiltelefoner med avanceret databehandlingskapacitet (i det følgende benævnt "mobiludstyr") er den kategori af radioudstyr, der anvendes mest i Unionen til at foretage opkald til det fælleseuropæiske alarmnummer "112".
            
            
               (7)Graden af nøjagtighed, hvad angår lokaliseringen af radioudstyret med adgang til alarmtjenester, spiller en nøglerolle med hensyn til at sikre, at den krævede adgang til disse tjenester er effektiv. I øjeblikket foretages opkaldslokalisering af alarmopkald fra mobiludstyr ved hjælp af celle-ID på grundlag af dækningsområdet for den sendemast, der betjener mobiltelefonen. En sendemasts dækningsområde varierer fra 100 meter op til adskillige kilometer. Under visse omstændigheder, navnlig i bjergegne, storbyer og større bygninger, kan dette føre til væsentlige fejl ved opkaldslokalisering af alarmopkald. 
            
            
               (8)Identificering baseret på celle-ID suppleret med wi-fi- og GNSS-data giver mulighed for langt mere nøjagtig opkaldslokalisering og hurtigere og mere effektive redningsaktioner samt ressourceoptimering.
            
            
               (9)Metoder til opkaldslokalisering baseret på GNSS-positionsbestemmelse er allerede blevet udbredt i otte medlemsstater og i enkelte tredjelande.
            
            
               (10)For så vidt angår 112-baserede køretøjsmonterede eCall-systemer, kræves det allerede nu i henhold til Europa-Parlamentets og Rådets forordning (EU) 2015/758
                  39
               , at modtagerne i disse systemer skal være kompatible med positioneringstjenesterne fra Galileo- og Egnossystemerne.
            
            
               (11)Af de grunde, der er anført, bør mobiludstyr også henhøre under den kategori af radioudstyr, som understøtter visse faciliteter, der sikrer adgang til alarmtjenester, der er omhandlet i artikel 3, stk. 3, litra g), i direktiv 2014/53/EU. Nyt mobiludstyr bør kunne give adgang til wi-fi- og GNSS-baseret opkaldslokalisering ved alarmopkald, og funktionen til positionsbestemmelse bør være kompatibel og interoperabel med tjenester, der leveres af Galileo-programmet. 
            
            
               (12)Direktiv 2014/53/EU er begrænset til kun at fastlægge de væsentligste krav. Med henblik på at gøre det lettere at vurdere overensstemmelsen med disse krav fastsættes der deri bestemmelser om en formodning om overensstemmelse for radioudstyr, som er i overensstemmelse med de frivillige harmoniserede standarder, der er vedtaget i henhold til Europa-Parlamentets og Rådets forordning (EU) nr. 1025/2012
                  40
               , når der skal fastsættes detaljerede tekniske specifikationer af disse krav.
            
            
               (13)Den Europæiske Komité for Elektroteknisk Standardisering (CENELEC) og Det Europæiske Standardiseringsinstitut for Telekommunikation (ETSI) er blevet bedt om til støtte for gennemførelsen af artikel 3 i direktiv 2014/53/EU at udarbejde harmoniserede standarder for radioudstyr (M/536)
                  41
               .
            
            
               (14)De erhvervsdrivende bør gives tilstrækkelig tid til at foretage de nødvendige tilpasninger af det mobiludstyr, de agter at markedsføre. Intet i denne forordning bør fortolkes således, at den forhindrer de erhvervsdrivende i at overholde den fra datoen for dens ikrafttræden. 
            
            
               (15)Kommissionen har afholdt relevante høringer, bl.a. på ekspertniveau, under det forberedende arbejde i forbindelse med de foranstaltninger, der er fastsat i denne forordning, og har hørt Ekspertgruppen vedrørende Europæisk Rumpolitik på dennes møder den 14. november 2017 og 14. marts 2018 —
            
            
               VEDTAGET DENNE FORORDNING:
            
            
               Artikel 1
            
            
               1.De væsentligste krav, der er anført i artikel 3, stk. 3, litra g), i direktiv 2014/53/EU, gælder for håndholdte mobiltelefoner med funktioner svarende til en computers for så vidt angår evne til at behandle og opbevare data.
            
         
         
            
               2.Overensstemmelse med stk. 1 skal sikres gennem tekniske løsninger med henblik på at modtage og behandle lokaliseringsdata fra wi-fi-signaler og data fra globale satellitnavigationssystemer, der som minimum er kompatible og interoperable med Galileo-systemet, som omhandlet i forordning (EU) nr. 1285/2013, og at give adgang til sådanne data i forbindelse med alarmopkald.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Den finder anvendelse fra den [36 måneder efter dens ikrafttrædelse].
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 12.12.2018.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og tjenester (forsyningspligtdirektivet)
               
               
                  
                     (2)
                  
                        HELP112, en europæisk undersøgelse finansieret af Europa-Kommissionen, kan læses på: 
                  https://ec.europa.eu/growth/content/help112-project_da
               
               
                  
                     (3)
                  
                        Autonom geopositionsbestemmelse med global dækning. GNSS (globale satellitnavigationssystemer) giver elektronisk modtagere mulighed for at fastslå deres position (længdegrad, breddegrad og højdemeter).
               
               
                  
                     (4)
                  
                        Jf. oversigten i HELP112-undersøgelsen.
               
               
                  
                     (5)
                  
                        HELP112-undersøgelsen.
               
               
                  
                     (6)
                  
                        
                  https://ec.europa.eu/digital-single-market/en/news/implementation-european-emergency-number-112-results-eleventh-data-gathering-round
                   
               
               
                  
                     (7)
                  
                  
                        De europæiske GNSS-systemer er:
                  
                  
                     — Egnos, et forstærkningssystem, der forbedrer nøjagtigheden af GPS og formidler oplysninger om dens pålidelighed i Europa
                  
                  
                     — Galileo, det europæiske globale satellitnavigationssystem, der kan anvendes i kombination med andre GNSS'er og giver en særdeles nøjagtig positionsbestemmelse under civil kontrol.
                  
                  
                     Begge er under civil kontrol og gratis, jf. forordning Europa-Parlamentets og Rådets forordning (EU) nr. 1285/2013 af 11. december 2013 om etablering og drift af de europæiske satellitbaserede navigationssystemer.
                  
               
               
                  
                     (8)
                  
                        HELP112-undersøgelsen.
               
               
                  
                     (9)
                  
                        
                  https://www.gsc-europa.eu/galileo-overview/what-is-galileo
               
               
                  
                     (10)
                  
                        
                  https://www.gsa.europa.eu/european-gnss/galileo/services/galileo-search-and-rescue-sar-service
                   
               
               
                  
                     (11)
                  
                        Kommissionens gennemførelsesafgørelse (EU) 2018/321 af 2. marts 2018 om ændring af gennemførelsesafgørelse (EU) 2017/224 om fastsættelse af tekniske og operationelle specifikationer, som gør det muligt for den forretningsmæssige tjeneste, der leveres af systemet etableret under Galileoprogrammet, at opfylde funktionen som omhandlet i artikel 2, stk. 4, litra c), i Europa-Parlamentets og Rådets forordning (EU) nr. 1285/2013.
               
               
                  
                     (12)
                  
                        
                  https://www.gsc-europa.eu/electronic-library/performance-reports
               
               
                  
                     (13)
                  
                        
                  https://www.gsc-europa.eu/electronic-library/performance-reports
               
               
                  
                     (14)
                  
                        COM (2016) 705 final "En rumstrategi for Europa".
               
               
                  
                     (15)
                  
                  
                        Jf. artikel 5, stk. 4, i Europa-Parlamentets og Rådets forordning (EU) 2015/758 af 29. april 2015 om typegodkendelseskrav for indførelse af et køretøjsmonteret eCall-system, der er baseret på 112-tjenesten, og om ændring af direktiv 2007/46/EF.
                  
               
               
                  
                     (16)
                  
                        HELP112-undersøgelsen. 
               
               
                  
                     (17)
                  
                        
                  http://www.etsi.org/deliver/etsi_tr/103300_103399/103393/01.01.01_60/tr_103393v010101p.pdf
                   
               
               
                  
                     (18)
                  
                        Kilderne kan tilgås på: 
                  https://www.apple.com/dk/newsroom/2018/03/ios-11-3-is-available-today/
                  ; 
                  https://blog.google/topics/google-europe/helping-emergency-services-find-you/
                  ; 
                  https://ec.europa.eu/growth/content/help112-project_da
               
               
                  
                     (19)
                  
                        En ajourført liste over mobiltelefoner med Galileo installeret kan findes på: 
                  www.usegalileo.eu
                   
               
               
                  
                     (20)
                  
                        Jf. cost-benefit-analysen i HELP112-undersøgelsen.
               
               
                  
                     (21)
                  
                        En ajourført liste over mobiltelefoner med Galileo installeret kan findes på: 
                  www.usegalileo.eu
               
               
                  
                     (22)
                  
                        Jf. cost-benefit-analysen i HELP112-undersøgelsen.
               
               
                  
                     (23)
                  
                        Europa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor ("direktivet om databeskyttelse inden for elektronisk kommunikation").
               
               
                  
                     (24)
                  
                        Jf. cost-benefit-analysen i HELP112-undersøgelsen.
               
               
                  
                     (25)
                  
                        
                  https://www.gsc-europa.eu/news/how-to-enable-better-location-for-emergency-calls-galileo-and-112
               
               
                  
                     (26)
                  
                        Høringen kan tilgås her: 
                  https://ec.europa.eu/growth/content/public-consultation-space-strategy-europe-0_da
                   
               
               
                  
                     (27)
                  
                        Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og tjenester. 
               
               
                  
                     (28)
                  
                        Forslag til Europa-Parlamentets og Rådets direktiv om en europæisk kodeks for elektronisk kommunikation (omarbejdning) (COM(2016) 590).
               
               
                  
                     (29)
                  
                        Europa-Parlamentets og Rådets direktiv 2014/53/EU af 16. april 2014 om harmonisering af medlemsstaternes love om tilgængeliggørelse af radioudstyr på markedet og om ophævelse af direktiv 1999/5/EF. Direktiv 2014/53/EU om radioudstyr.
               
               
                  
                     (30)
                  
                        
                  http://ec.europa.eu/transparency/regexpert/index.cfm?do=groupDetail.groupDetail&groupID=2486&Lang=DA
                  
               
               
                  
                     (31)
                  
                        
                  http://ec.europa.eu/transparency/regexpert/index.cfm?do=groupDetail.groupDetail&groupID=2486&Lang=DA
                  
               
               
                  
                     (32)
                  
                        
                  https://circabc.europa.eu/w/browse/552ffe2a-3176-47d7-8725-92d4a5dd5a4f
               
               
                  
                     (33)
                  
                        
                  Ibidem.
               
               
                  
                     (34)
                  
                        EUT L 153 af 22.5.2014, s. 62.
               
               
                  
                     (35)
                  
                        Europa-Parlamentets og Rådets forordning (EU) nr. 1285/2013 af 11. december 2013 om etablering og drift af de europæiske satellitbaserede navigationssystemer og om ophævelse af Rådets forordning (EF) nr. 876/2002 og Europa-Parlamentets og Rådets forordning (EF) nr. 683/2008 (EUT L 347 af 20.12.2013, s. 1). 
               
               
                  
                     (36)
                  
                        Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget: En rumstrategi for Europa (COM(2016) 705 final).
               
               
                  
                     (37)
                  
                  
                        Rådets konklusioner af 5. december 2017 om midtvejsevalueringen af Galileo- og EGNOS-programmerne og Det Europæiske GNSS-agenturs udførelse af sine opgaver (15435/17).
                  
               
               
                  
                     (38)
                  
                        Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og tjenester (forsyningspligtdirektivet) (EFT L 108 af 24.4.2002, s. 51).
               
               
                  
                     (39)
                  
                        Europa-Parlamentets og Rådets forordning (EU) 2015/758 af 29. april 2015 om typegodkendelseskrav for indførelse af et køretøjsmonteret eCall-system, der er baseret på 112-tjenesten, og om ændring af direktiv 2007/46/EF (EUT L 123 af 19.5.2015, s. 77).
               
               
                  
                     (40)
                  
                        Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (EUT L 316 af 14.11.2012, s. 12).
               
               
                  
                     (41)
                  
                        Kommissionens gennemførelsesafgørelse C(2015) 5376 final af 4. august 2015 om en anmodning om standardisering til Den Europæiske Komité for Elektroteknisk Standardisering og Det Europæiske Standardiseringsinstitut for Telekommunikation vedrørende radioudstyr til støtte af Europa-Parlamentets og Rådets direktiv 2014/53/EU.